Matroska

Matroska-ն մուլտիմեդիա կոնտեյների բաց, ճկուն միջհարթակային ձևաչափ է և այս ձևաչափի տվյալների հետ աշխատանքի համար գրադարանի ու գործիքների հավաքածու ստեղծելուն ուղղված նախագիծ։ Այս նախագիծը հանդիսանում է MCF նախագծի զարգացումը, բայց նշանակալիորեն տարբերվում է նրանով, որ հիմնված է EBML (Extensible Binary Meta Language - ընդլայնվող երկուական, մետալեզու)` XML լեզվի երկուական անալոգի վրա։ EBML-ի կիրառումը թույլ է տալիս ընդլայնել ձևաչափը, առանց հին ծրագրերի հետ համատեղելիության կորստի։

Ստանդարտի առանձնահատկություններ 
Matroska ֆայլերի ընդլայնումը վիդեո-ի (տեքստային ուղեկցմամբ և ձայնով) համար .mkv է, ձայնային ֆայլերի համար` .mka, տեքստային ուղեկցման համար` .mks և 3D վիդեոյի համար` .mk3d:

Matroska-ում ներդրված ձևաչափի հնարավորությունները.

 փոխհաղորդում Համացանցով (HTTP և RTP արձանագրություններ),
 ֆայլի արագ վերափաթաթում,
 կայունություն սխալների հանդեպ
 էկրանային մենյու (ինչպես DVD-ի վրա) (Չի իրագործվել դասակարգման բացակայության նկատառումներով)
 ֆայլի տրոհում գլուխների (Chapters),
 ընթացքում տեքստային ուղեկցման փոխարկում,
 ձայնային գծերի փոխարկում,
 մոդուլային ընդլայնելիություն։
Ընդ որում, իր մեջ չի ներառում վիդեոյի և կոդեկների սեղմման ձևաչափեր (ինչպիսիք են MP3 -ը կամ JPEG-ը)

Matroska կոնտեյները կարող է պարունակել մեծ թվով ձայնային, վիդեո և տեքստային ուղեկցմամբ հոսքեր, թույլ տալով մեկ ֆայլում պահպանել ամբողջ ֆիլմ և նվագարկել մուլտիմեդիա նվագարկիչով։

Matroska-ն բաց նախագիծ է (open standard)։ Սա նշանակում է, որ անհատական օգտագործման համար այն բացարձակ անվճար է, իսկ ձևաչափի տեխնիկական դասակարգման բիթային հոսքը հասանելի է ցանկացածին, նույնիսկ ձևաչափի ընդունումն իրենց արտադրանքում ներդնել ցանկացող ընկերություններին (դրա համար կպահանջվի հատուկ արտոնագիր)։ Matroska նախագծի մշակող խմբի ստեղծած բոլոր գրադարանների նախնական կոդը տարածվում է LGPL(BSD արտոնագրի պայմանների վրա ևս տարածվող, ամբողջ թվերով թվաբանության կիրառմամբ C-ով գրված, նվագարկման համար գրադարան) պայմանների վրա։

Matroska-ն AVI, ASF, MOV, RealMedia, MP4, MPG կոնտեյներների ուղիղ, բաց այընտրանք է։

Ընդունվում է Matroska-ի գրադարանների հարմարեցումն ու իրացումը OpenBeOS Mediakit-ի, GStreamer-ի (միջհարթակային մուլտիմեդիա միջավայր, նման Windows-ի DirectShow-ին) և ՕՀ Windows-ում Matroska ֆայլերի ստեղծման և վերարտադրման համար DirectShow-ի զտիչների հավաքածուի համար։

Ձևաչափի ընդունումը DivX ընկերության կողմից 
2008 թվականի վերջում թողարկվեց DivX փաթեթի 7-րդ տարբերակը։ Նորամուծություններից մեկը դարձավ բարձր թույլտվությամբ վիդեոների համար նախատեսված, տեսանյութերի կոդավորման DivX Plus HD, նոր պրոֆիլի կիրառումը։ Պրոֆիլն ներառում է H.264 կոդեկի միջոցով վիդեոյի սեղմում, AAC կոդեկով ձայնի սեղմում և հանրագումարային ֆայլի պահպանում Matroska կոնտեյներում։ Այս կերպ, DivX Plus HD Certified հավաստագիր ստացած բոլոր նոր մեդիասարքավորումները պետք է ունակ լինեն մշակել MKV կոնտեյները։

Սարքային ընդունում 
Կենցաղային տեսանվագարկիչ սարքերում կոնտեյների սարքային ընդունման բացակայությունը արգելք հանդիսացող գործոն էր նրա տարածման համար և կախած էր մի շարք պատճառներից. 
 կոնտեյներում սովորաբար տեղավորվում էր ծավալատարողունակ H.264/AVC կոդեկի հետ AC3 ձայնով փաթեթված վիդեո, իսկ նման կոդեկների հետ աշխատելու ունակ կենցաղային սարքերն ավելի ուշ դուրս եկան շուկա և բավականին թանկ էին,
 H.264 կոնտեյների համար ստանդարտ ձևաչափ է,
 տեսասարքեր և վիդեոյի ստեղծման և վերարտադրման համար ծրագրային ապահովում արտադրող խոշոր ընկերությունների կողմից ընդունման բացակայությունը,
 Matroska կոնտեյներն օժտված է լայ հնարավորություններով, որոնք դժվար է իրագործել սարքային ձևով։

Սակայն ժամանակի ընթացքում MKV ձևաչափը դարձավ բավականին հանրահայտ։ Ներկայումս ժամանակակից հեռուստացույցները, մեդիանվագարկիչները և այլ մեդիասարքավորումներն ունեն այս ձևաչափի ընդունում։

Sigma Designs 
Կենցաղային մեդիանվագարկիչների համար MPEG սարքային վերծանիչներ արտադրող Sigma Designs ընկերությունը վերջին տարիներին թողարկել է երեք նոր չիպսետներ () SMP8650, 8630, 864х և 8620L: Բոլորն էլ ընդունում են բարձր թույլտվությամբ վիդեոների հիմնական ձևաչափները, H.264 և MP4 կոնտեյները, ինչպես նաև VC-1 և AVI կոնտեյները, բայց չեն պարունակում ոչ մի Matroska ներդրված ընդունում, չնայած նրան, որ այդ չիպսետներն օգտագործող որոշ արտադրողներ ավելացնում են այդպիսի ընդունում ներդրված ծրագրային ապահովման օգնությամբ։

MKV-ի ընդունմամբ սարքեր

Ծանոթագրություններ